# Howard Hawks

Howard Hawks (Goshen, Indiana, 30 de maig de 1896 - Palm Springs, Califòrnia, 26 de desembre de 1977) fou un director, guionista i productor de cinema estatunidenc. En la seva àmplia filmografia, que va incloure cinema negre, westerns i comèdies, entre d'altres, hi ha nombroses pel·lícules premiades amb premis Oscar, entre altres guardons. Tanmateix, només va obtenir una nominació per El sergent York i un Oscar honorífic el 1975.
Director amb una rica i eclèctica producció, cal destacar-lo com el director de Scarface, Quina fera de nena!, El son etern, Els senyors prefereixen les rosses i Rio Bravo. Cineasta de la moral, els seus personatges són sovint caracteritzats per un gran rigor d'esperit i un fort sentit del deure.

## Biografia

Howard Hawks és el primer fill de Frank W. Hawks, industrial d'Indiana i de Helen Howard, provinent d'una rica família d'industrials del paper a Wisconsin a Neenah. Estudia enginyeria a les universitats de Pasadena i Nova York. Aviat comença a treballar com a pilot de curses abans d'anar a l'aviació militar durant la Primera Guerra Mundial. Segurament per això, les seves pel·lícules que posen en escena aviadors i pilots de curses tenen un segell d'autenticitat. Després de la guerra, exerceix diversos petits oficis i després s'instal·la a Hollywood el 1924. El mateix any escriu el seu primer guió, Tiger Love, i l'any següent dirigeix la seva primera pel·lícula: The Road to Glory. Després de vuit pel·lícules mudes, passa fàcilment a les sonores, i tocarà tots els gèneres esdevenint un clàssic en cadascú: western, comèdia, cinema negre, comèdia musical, aventures i acció.
Clàssic entre els clàssics, cineasta d'estil transparent, sempre col·locava la càmera a l'alçada de la mirada dels seus personatges. Va destacar la seva idea de grup i la seva fidelitat a l'amistat. Hawks ha confeccionat una filmografia que es podria tractar d'un manual sobre l'art cinematogràfic respecte als ensenyaments que es deriven a l'hora de col·locar la càmera, dirigir actors de manera natural o planificar una escena.
També és cert que el seu reconeixement no arribaria fins als anys 60 gràcies a una sèrie d'estudis realitzats en la revista Cahiers du cinéma.

## Filmografia com a director

| Decenni | 1910 | 1920 | 1930 | 1940 | 1950 | 1960 | 1970 | 1980 | 1990 | 2000 | Total |
| Núm. de pel·lícules | | 8 | 17 | 10 | 7 | 4 | 1 | | | | 47 |
| Puntuació > 7 | | | 5 | 7 | 4 | 3 | 1 | | | | 20 |
| Rio Lobo (1970) El Dorado (1966) Red Line 7000 (1965) L'esport favorit de l'home (1964) Hatari! (1962) Rio Bravo (1959) Terra de faraons (1955) Els senyors prefereixen les rosses (1953) O. Henry's Full House (segment "The Ransom of Red Chief") (1952) Em sento rejovenir (1952) Riu de sang (1952) L'enigma d'un altre món (1951) I Was a Male War Bride (1949) Neix una cançó (1948) Riu Vermell (1948) El son etern (1946) Tenir-ne o no (1944) Fora de la llei (1943) Air Force (1943) Bola de foc (1941) El sergent York (1941) Lluna nova (1940) Només els àngels tenen ales (1939) Quina fera de nena! (1938) | Come and Get It (1936) The Road to Glory (1936) Ceiling Zero (1936) Barbary Coast (1935) Twentieth Century (1934) Viva Villa! (1934) The Prizefighter and the Lady (1933) Today We Live (1933) Tiger Shark (1932) The Crowd Roars (1932) Scarface (1932) The Criminal Code (1931) The Dawn Patrol (1930) Trent's Last Case (1929) The Air Circus (1928) Fazil (1928) A Girl in Every Port (1928) Paid to Love (1927) Cradle Snatchers (1927) Fig Leaves (1926) The Road to Glory (1926) |

## Bibliografia

* Aguilera, Christian; Dias, Núria. Los directores de cine del siglo XX (en castellà). Editorial 2001, 2000. ISBN 84-930559-1-3.

## Referències

* 1 2 Coma, Xavier. Diccionari del cinema negre. Barcelona: Edicions 62, 1990, p. 133-34. ISBN 9788429730838.

## Enllaços externs

* Bibliografia de llibres i articles sobre Hawks per UC Berkeley Media Resources Center (anglès).
* Senses of Cinema: Howard Hawks (anglès).